CELEX: 62021CN0707
Language: fi
Date: 2021-11-24 00:00:00
Title: Asia C-707/21: Ennakkoratkaisupyyntö, jonka Cour de cassation (Ranska) on esittänyt 24.11.2021 – Recamier SA v. BR

7.2.2022   
            
            
               FI
            
            
               Euroopan unionin virallinen lehti
            
            
               C 64/20
            
         
      Ennakkoratkaisupyyntö, jonka Cour de cassation (Ranska) on esittänyt 24.11.2021 – Recamier SA v. BR
      (Asia C-707/21)
      (2022/C 64/31)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour de cassation
      
         Pääasian asianosaiset
      
      
         Valittaja: Recamier SA
      
         Vastapuoli: BR
      
         Ennakkoratkaisukysymykset
      
      
                  1)
               
               
                  Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (1) (nk. Bryssel I -asetus) 33 artiklan 1 kohtaa tulkittava siten, että oikeusvoiman itsenäinen määritelmä kohdistuu kaikkiin oikeusvoiman edellytyksiin ja vaikutuksiin vai voiko osa sen edellytyksistä ja vaikutuksista määräytyä sen valtion lain mukaisesti, jonka tuomioistuimessa asia on pantu vireille ja/tai jonka tuomioistuin on antanut tuomion?
               
            
                  2)
               
               
                  Onko ensin mainitussa tapauksessa katsottava, että kahden eri jäsenvaltion tuomioistuimissa nostetuilla kanteilla on oikeusvoiman itsenäinen määritelmä huomioon ottaen sama peruste, jos kantaja vetoaa samoihin tosiseikkoihin mutta eri oikeusperusteisiin?
               
            
                  3)
               
               
                  Onko kahdella sellaisella vaatimuksella, joista toinen on esitetty sopimusoikeudellisen vastuun ja toinen tuottamusvastuun perusteella mutta jotka kumpikin johtuvat samasta oikeussuhteesta, kuten yhtiön hallituksen jäsenen toimivaltuuksien käyttämisestä, katsottava olevan sama peruste?
               
            
                  4)
               
               
                  Onko jälkimmäisessä tapauksessa katsottava, että asetuksen (EY) N:o 44/2001 33 artiklan 1 kohta, jonka mukaisesti on katsottu, että tuomioistuinratkaisun on voitava siirtyä muihin jäsenvaltioihin ulottuvuudeltaan ja vaikutuksiltaan samanlaisena kuin se on siinä jäsenvaltiossa, jossa se on annettu, velvoittaa tukeutumaan sen valtion lakiin, jonka tuomioistuin on antanut ratkaisun, vai salliiko se, kun kyse on tähän liittyvistä prosessuaalisista seurauksista, että sovelletaan sen tuomioistuimen valtion lakia, jolta tunnustamista on haettu?
               
            
         (1)  EYVL 2001, L 12, s. 1.